Ягор Анатолевіч Пархоменка

Ягор Пархоменка (нар. , ) — беларускі футбаліст, абаронца гродзенскага «Нёмана» і нацыянальнай зборнай Беларусі.

 Клубная кар’ера 
Выхаванец гродзенскага «Нёмана», у 2017—2020 гадах вучыўся ў Акадэміі АБФФ. Летам 2020 года вярнуўся ў «Нёман» і пачаў выступаць за дубль, дзе хутка замацаваўся ў складзе, а з канца года пачаў прыцягвацца і да асноўнай каманды. У снежні 2020 года падпісаў трохгадовы кантракт з клубам. Да сезона 2021 ужо рыхтаваўся з асновай гродзенскага клуба, з’яўляўся на лаўцы запасных, а 3 ліпеня 2021 года дэбютаваў у Вышэйшай лізе, выйшаўшы на замену ў канцы сустрэчы з жодзінскім «Тарпеда-БелАЗ» (1:1).

У ліпені 2021 года быў аддадзены ў арэнду ў «Ліду», дзе замацаваўся ў стартавым складзе. У снежні 2021 года па заканчэнні арэнды вярнуўся ў «Нёман» і са студзеня 2022 года пачаў рыхтавацца да новага сезона з гродзенскай камандай. У сезоне 2022 гуляў за дубль і не выхадзіў на поле ў асноўнай камандзе, толькі заставаўся на лаўцы запасных, а з пачатку 2023 года замацаваўся ў стартавым складзе гродзенцаў. У студзені 2024 года падоўжыў кантракт з «Нёманам».

 Міжнародная кар’ера 
У кастрычніку 2019 года гуляў за юнацкую зборную Беларусі (да 17 гадоў) у кваліфікацыі чэмпіянату Еўропы.

У кастрычніку 2021 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

15 чэрвеня 2023 года дэбютаваў у моладзевай зборнай Беларусі ў таварыскім матчы супраць Расіі (5:1), калі выйшаў на замену ў другім тайме.

У верасні 2023 года быў упершыню выкліканы ў нацыянальную зборную Беларусі. Дэбютаваў у зборнай 18 лістапада 2023 года, калі адгуляў усе 90 хвілін у адборачным матчы чэмпіянату Еўропы 2024 супраць Андоры.

 Дасягненні 
 Срэбраны прызёр чэмпіянату Беларусі: 2023
 Уладальнік Кубка Беларусі: 2024
 У спісе 22 найлепшых футбалістаў чэмпіянату Беларусі: 2023

 Статыстыка выступленняў 
СезонДывізіёнКлубКраінаМатчыГалы 2020  дубль  Нёман    16  0 2021 (1)  Д1  Нёман    1  0 2021 (2)  Д2  Ліда    15  0 2022  Д1  Нёман    0  0 2023  Д1  Нёман    26  0

 Крыніцы 

 Спасылкі 


Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК Нёман Гродна
Катэгорыя:Ігракі ФК Ліда